Man buite nagklub doodgeskiet | Maroela Media
Die KwaZulu-Natalse polisie ondersoek 'n saak van moord nadat 'n 26-jarige man Maandag in die vroeë oggendure buite 'n nagklub in Pietermaritzburg doodgeskiet is.
Russel Meiring, woordvoerder van ER24, het gesê paramedici is omstreeks 02:15 na die toneel in Imbali ontbied waar hulle gevind het dat twee mans geskiet is. "Daar is 'n kliniek oorkant die nagklub en met paramedici se aankoms was van die kliniekpersoneel reeds besig om die mans te behandel," het Meiring gesê.
"Albei mans het veelvuldige skietwonde opgedoen en een het reeds op die toneel aan sy wonde beswyk. Die tweede man was in 'n kritieke toestand. Hy is op die toneel gestabiliseer voordat hy na 'n nabygeleë hospitaal gehaas is."
Lt.kol. Thulani Zwane, woordvoerder van die polisie, het die voorval aan Maroela Media bevestig. Die motief vir die skietery is nog nie bekend nie. "'n Saak van moord en poging tot moord word ondersoek. Niemand is nog in hegtenis geneem nie," het Zwane gesê.
Sommer so boem boem, draai om en loop weg. Hoe bepaal mens wat is 'n lewe werd vandag?
Dis sad maar dit gebeur daagliks! Waar kry mense nee monsters gewere? Hoe kan hulle nie vasgetrek word nie?
Die SAPS moet optree of……… Voorsien hulle dalk die wapens?
Jislaaik lyk my elke jan rap en sy maat loop met gewere rond
Ek verstom my hoe "verbaas" mense is op hierdie forum. Weet nie wat aangaan om hulle nie. Dis net vrae….